Vrei să plantezi trandafiri în grădină, dar nicio metodă nu a funcționat așa cum ți-ai dorit până acum? Playtech Știri îți explică cum poți stimula creșterea rapidă a plantelor cu două alimente pe care le ai la îndemână. Este o metodă neobișnuită de a planta floarea, însă va da rezultate.
Unele dintre florile nelipsite, de obicei, din grădinile româncelor sunt trandafirii – și asta datorită unor motive întemeiate! Frumusețea, eleganța și parfumul acestor plante schimbă întreaga atmosferă. Dacă vrei să crești trandafiri, însă nu din semințe, ai ajuns la locul potrivit.
În articolul de astăzi vom discuta despre o modalitate de a cultiva trandafiri în grădină dintr-un fir din buchetul pe care l-ai primit în dar. Poate te va lua prin surprindere, însă pentru această metodă vei folosi ca aliment nutritiv pentru rădăcina plantei mierea.
Când vrei să plantezi un fir de trandafir dintre cei primiți în dar, poate fi dificil ca planta să dezvolte rădăcini. Aici intervin în discuție anumiți hormoni care sporesc creșterea rădăcinii, făcând astfel mai ușor procesul de dezvoltare a unui sistem radicular sănătos pentru plante.
Există substanțe chimice ce pot fi comercializate de pe piață pentru a îndeplini această funcție. Totuși, dacă este posibil, e bine să folosești alternative naturale, precum mierea. S-a demonstrat că aceasta are proprietăți antibacteriene și anti-fungice importante pentru plante.
Datorită proprietăților sale, mierea ajută la înrădăcinarea cu succes a unei flori și ține departe diverse boli și infecții care ar putea împiedica dezvoltarea ei. În plus, acest aliment conține zaharuri naturale care furnizează energie plantei pe tot parcursul procesului de dezvoltare a rădăcinii.
După ce ai pregătit firul de trandafir pentru plantare, pur și simplu scufundă partea inferioară a tulpinii în miere. Nu utiliza miere procesată, ci naturală, fiindcă aceasta din urmă prezintă enzime și utrienți naturali care pot aduce beneficii plantei.
Ai scufundat tulpina trandafirului în miere? Înfinge-o în starea în care se află într-un cartof crud. Da, creșterea butașilor de trandafiri în cartofi funcționeză. Deșii unii spun că e doar un mit, adevărul este altul. Tuberculii au un conținut ridicat de apă, ceea ce ajută la menținerea butașului umed.
Dacă pui firul de trandafir învelit în miere într-un tubercul de cartof, apoi îl sădești în solul fertilizat, probabilitatea ca planta să prindă rădăcini este destul de mare. După ce se dezvoltă, o poți muta din ghiveci (sau din recipientul în care ai pus-o) în grădină sau curte. Va arăta exemplar!